АҞӘА, жәб 18 — Sputnik. "Нормандтәи аԥшьбарак" иаҵанакуа атәылақәа раԥхьагылацәа – Владимир Путин, Пиотр Порошенко, Франсуа Олланд иара убас Франциа аканцлер Ангела Меркель ахаша ахәылбыҽха еиҭа аилацәажәарақәа мҩаԥыргоит, абри атәы РИА Новости иаанацҳауеит.
"Иахьа "нормандтәи" аформат иақәшәо ҭелла аилацәажәара мҩаԥысуеит. Аԥызацәа аиқәышаҳаҭра ацхыраара аиурц азы рҽазыршәоит", – ҳәа ажурналистцәа иреиҳәеит Франциа ахадара аофициалтә хаҭарнак Стефан Ле аминистрцәа реилатәара ашьҭахь.
Иааиуа амчыбжь азы, жәабран 12 Урыстәыла, Украина, Франциа, Германиа раԥхьагылацәа алархәны Минск "нормандтәи аформат" иақәшәо аилацәажәарақәа мҩаԥыргеит. Минсктәи аиқәышаҳаҭрақәа нагӡахарц азы, Донбасс армчқәа ралгареи, ашәарҭадаратә зона ашьақәыргылареи рзы аусқәа мҩаԥыргон.